Sviss Association por Occidental

Li **Sviss Association por Occidental** (SAPO) esset un association pro Occidental in Svissia.

Li comité in novembre 1928 esset format de:
* Presidente: Ric Berger, prof. Morges (Vd)
* Vice-presidente: Adolphe Creux, pretre, Rue (Glâne)
* Secretario-cassero: Fred Lagnel, instructor, Chapelle (Vd)
* Secretario-adjunte: Ed. Mayor, Chemin du Mont-Tendre, 14, Lausanne
* Membres: Dr. Aschwanden, Biel
* Dr. Nidecker, Blauenstr. 12, Basel

Li organ del movement esset *Svissia*. e li bulletin mensual esset nominat *[[Helvetia]]*.

## Statutes
Li statutes del Sviss Association por Occidental esset adoptet in li reunion de Bern 22 sept. 1929.
§ 1. Li S.A.P.O. have quam scope propagar li lingue international Occidental.

§ 2. Li organes del SAPO es li Central Comité, li general assemblé e li scrit vote.

§ 3. Li SAPO es completmen neutral ye li vis-punctu religiós e politic.

§ 4. Li admission e li demission del membres eveni per simplic scrit demande. Li central comité decide pri tal demandes.

§ 5. Li general assemblé eveni omni annus in autun. Li loc del reunion es fixat e communicat al membres almen un mensu ante li die del reunion.

§ 6. Li comité central es composit del president, vice-president, secretario-cassero, vice-secretario e del presidentes del local gruppes. De du a du mensus li president fa circular inter li membres del central comité un "currier" contenent li correspondentie adressat al Association li interessant novas concernent li propaganda e li contos del Association con justificationes del expenses.

§ 7. Quande important questiones deve esser posit al membres, li comité misse a omni membres un circulare exposient li question a debatter con bulletin de vote.

§ 8. Li contos del Association es verificat de un comission de tri membres nominat chascun annu del general assemblé.

§ 9. Li central comité es nominat por un annu del general assemblé. Il es renominabil.

§ 10. Li dissolution del SAPO es decidet si li 2/3 del membres demanda it. Li majorité del membres decide pri li liquidation del fortune del Association.

§ 11. Li cotisation annual es fixat chascun annu del general assemblé. Contra ti cotisation, li membres recive gratuitmen li organ del Association.

## Liste de documentes
*54 (ie) Li du principies del lingue international (1932) http://anno.onb.ac.at/cgi-content/anno-plus?aid=e1e&datum=1932&page=13&size=45
*69 (ie) Occidental e li lingues slav (1932) http://anno.onb.ac.at/cgi-content/anno-plus?aid=e1e&datum=1932&page=15&size=45
*71 (ie) Li obligatori finales -o, -a, -as in Esperanto-Ido (1932) http://anno.onb.ac.at/cgi-content/anno-plus?aid=e1e&datum=1932&page=17&size=45
*72 (ie) Li simetrie del lingue international (1932) http://anno.onb.ac.at/cgi-content/anno-plus?aid=e1e&datum=1932&page=19&size=45
*75: (fr) La base de la langue internationale OCCIDENTAL (1933) http://anno.onb.ac.at/cgi-content/anno-plus?aid=e1e&datum=1933&page=32&size=45
*77: (ie) Qui es Edgar de Wahl? (1933) http://anno.onb.ac.at/cgi-content/anno-plus?aid=e1e&datum=1933&page=9&size=45
*78F (fr) Remarques sur queles formes de l'Occidental (1932) http://anno.onb.ac.at/cgi-content/anno-plus?aid=e1e&datum=1932&page=61&size=45
*85 (ie) Otto Jespersen e Edgar de Wahl. (1932) http://anno.onb.ac.at/cgi-content/anno-plus?aid=e1e&datum=1932&page=63&size=45

## Referenties